section_heading: Životopis
paragraph_text: Poslije rata zaposlio se je u Odjelu socijalne zaštite djece i mladeži pri ministarstvu socijalne politike NR Hrvatske. Nezahvalnici i politički slijepci u novom okružju i dalje su ga smatrali sumnjivim, jer im je izlika bila da "ne bi on za vrijeme rata mogao toliko učiniti da nije bio »njihov«!". Kamilo je međutim nastavio raditi na svojoj misiji, zaštiti djece i mladeži. Zalagao se i dalje za izgradnju novih potrebnih ustanova i objekata. Njegovo su djelo nove zgrade za gluhu i slijepu djecu u Zagrebu, suosnivanje staračkih domova te razne ine socijalne akcije. Jedan je od osnivača Više škole za socijalne radnike.